Twee vas oor gekaapte voertuig vol perlemoen | Maroela Media
Twee verdagtes is in hegtenis geneem nadat hulle in 'n gekaapte voertuig vol perlemoen betrap is.
Lt.kol. Andrè Traut, woordvoerder van die polisie, het gesê beamptes van die Stanford-polisie in die Wes-Kaap het Donderdagaand die omgewing gepatrolleer toe hulle 'n verdagte voertuig opgemerk het.
"Hulle het die voertuig voorgekeer en deursoek. Die beamptes het op 43 sakke perlemoen, 'n 9 mm-pistool en ammunisie afgekom. Die pistool se reeksnommer was afgevyl." Volgens Traut is daar 6 507 eenhede perlemoen gevind.
Die bestuurder en passasier is in hegtenis geneem. Volgens Traut is daar vasgestel dat die voertuig verlede maand in Muizenberg gekaap is.
Die verdagtes sal Maandag in die Hermanus-landdroshof verskyn.
Man swaar gestraf ná hy selfoon steel
Die vraag is hoe gaan hierdie mense in die see langs die kus so ongesiens met hul plundering voort? Lyk my daar is n departement wat nie hul werk doen nie of betaal word om blind te wees. Dit raak nou algemeen.
Dit is nie ongesiens nie, hulle stroop in groepe van so 30 stropers helder oordag. Mens kan nie eers meer op die strand gaan stap nie.
Renosters,perlemoen,steenkool,broodbome,goud(zama-zama)…ek is "honger"ek het 'n reg en mag steel en verder gaan niks gebeur nie , ek moet net nie die regte persone nie betaal nie,die ander "amptenare" is te slapgat om iets op hul eie te doen…….
Maak gerus 'n draai by die Oos Londen Strande, Kidds Beach spesifiek, dan sal jy duisende perlemoen skulpe sien in die bosse daarnaby. Dit word glad nie goed beheer nie.
Ons moet dit sien soos renoster stroping. As dit nie ophou nie sal daar niks oorbly vir ons nageslag nie….dis pateties, ons land sink stadig….